《端午日二首 其二》
宋代·饶节

异代多同俗，千秋饷楚魂。人才终可惜，祀事故常存。

赤卤丰禾黍，闲民长子孙。怜渠身世拙，满眼暮云屯。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。